hindi nangaglalaro ng tres siete ni nagtutugtugan ng piano, at ang munting si tinay, ang pinakabata sa lahat ng dalaga, ay nayayamot sa paglalarong mag isa ng sungka na hindi mapag unawa kung anot pinag uusapan ang mga pangloloob, panghihimagsik, ang mga bayong ng pulbura, gayong may maraming magagandang sigay sa pitong bahay, na waring kinikindatan siya at nginingitian ng kanilang mga mumunting bibig, na nakabuka, upang isubi sa ina. si isagani, na kung pumaparoon, ay laging nakikipaglaro sa kaniya at napadadayang matikabo, ay ayaw makingig sa kaniyang katatawag; pinakikinggang tahimik at malamlam ni isagani ang isinasaysay ng platerong si chichoy. si momoy, ang katipan ni sensia, ang pinakamatanda sa mga orenda, maliksi at magandang dalaga kahit may kaunting pagka mapalabiro, ay umalis sa durungawang sa gabigabiy laging pook ng pag uusap nilang magsing ibig.